recursal/SuperWikiNEXT-32B huggingface dataset:
**வான் செரென்க்கின் குருகு** (*Von Schrenck's bittern*) அல்லது செரென்க்கின் குருகு (*இக்சோபிரைக்கசு யூரித்மசு*) என்பது ஒரு சிறிய குருகு (போடோரினே துணைக் குடும்பத்தின் பறவை) ஆகும். இது 19ஆம் நூற்றாண்டின் உருசியா இயற்கை ஆர்வலரான லியோபோல்ட் வான் செரென்க் நினைவாகப் பெயரிடப்பட்டது.

விளக்கம்
--------

ஆண் பறவையின் மேற்புறம் சீரான கசுகொட்டை நிறத்திலிருக்கும். மேலும் கீழேயும் இறக்கையின் மீதும் மறைவான இறகுகள் காணப்படும். பெண் மற்றும் இளம் பறவைகளின் உடல் முழுவதும் கசுகொட்டை நிறத்துடன் மேலே வெள்ளை புள்ளிகளுடனும் கீழே வெள்ளை கோடுகளுடன் காணப்படும். பறக்கும் போது, இது கருப்பு இறகுகள் மற்றும் வால் இறக்கையுடன் காணப்படும். இது 33 முதல் 38 செ.மீ. நீளமுள்ள சிறிய சிற்றினமாகும். இது குறுகிய கழுத்து, நீண்ட மஞ்சள் அலகு மற்றும் மஞ்சள் கால்களுடன் காணப்படும்.

பரவல் மற்றும் வாழ்விடம்
-----------------------

சிங்கப்பூரின் மத்திய நீர்ப்பிடிப்பு பகுதியில் வான் செரென்க்கின் குருகு பூச்சிகளை உண்ணும் போது
இது சீனா மற்றும் சைபீரியாவில் மார்ச் முதல் சூலை வரையிலும், சப்பானில் மே முதல் ஆகத்து வரையிலும் இனப்பெருக்கம் செய்கிறது. இந்தோனேசியா, பிலிப்பீன்சு, சிங்கப்பூர், லாவோஸ், தென்கிழக்காசியாவின் பிற பகுதிகளுக்குக் குளிர்காலத்தில் காணப்படும். மேற்குப் பகுதியில் 1912-ல் இத்தாலியில், ஐரோப்பா வரையுள்ள பகுதியில் இது அரிதாகக் காணப்பட்டது.

நடத்தை மற்றும் சூழலியல்
-----------------------

வான் செரென்க்கின் குருகு நாணல் படுக்கைகளில் இனப்பெருக்கம் செய்கிறது. அந்தி வேளையில் இரையைத் தேடுவதற்காக வெளிப்படும்.

பாதுகாப்பு
----------

வான் செரென்க்கின் குருகின் பெரிய வரம்பில் பரவலாக, வான் செரெக்கின் குருகு பன்னாட்டு இயற்கைப் பாதுகாப்புச் சங்கத்தின் சிவப்பு பட்டியலில் தீவாய்ப்புக் கவலை குறைந்த இனமாக மதிப்பிடப்பட்டுள்ளது.

மேற்கோள்கள்
-----------

1. 1 2 3  BirdLife International (2016). "*Ixobrychus eurhythmus*". *IUCN Red List of Threatened Species* **2016**: e.T22697317A93607859. doi:10.2305/IUCN.UK.2016-3.RLTS.T22697317A93607859.en.. பார்த்த நாள்: 12 November 2021.
2. ↑
3. ↑  Martínez-Vilalta, A. A. Motis, G. M. Kirwan, and A. Bonan (2020). Schrenck's Bittern (Ixobrychus eurhythmus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA.

வெளி இணைப்புகள்
---------------

* BirdLife International (2021). "Species factsheet: *Ixobrychus eurhythmus*".

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q888547
* விக்கியினங்கள்: Ixobrychus eurhythmus
* ADW: Ixobrychus\_eurhythmus
* Avibase: E04AFC71BCFB544D
* BirdLife: 22697317
* BOLD: 52478
* ஈபேர்டு: schbit1
* EoL: 45513562
* EUNIS: 100717
* Euring: 1000
* Fauna Europaea: 96636
* Fauna Europaea (new): 4f98a769-f8bf-4a6e-b417-d67e26f61c9d
* GBIF: 2480847
* iNaturalist: 5012
* IRMNG: 10196481
* ITIS: 174854
* IUCN: 22697317
* என்.சி.பி.ஐ: 670346
* Xeno-canto: Ixobrychus-eurhythmus

 |
**புரோசுட்டேட் சுரப்பி நீக்கம்**, அல்லது **முன்னிற்குஞ்சுரப்பி நீக்கம்** (*prostatectomy*) என்பது அறுவைச் சிகிச்சை மூலம் புரோசுடேட் சுரப்பியை முழுமையாகவோ பகுதியாகவோ நீக்குதலாகும். பெரும்பாலும் தீதிலி முன்னிற்குஞ்சுரப்பி மிகைப்பெருக்கம் (BPH), அல்லது சிலநேரங்களில் வழமையில்லா கட்டிகள், அல்லது பிற காரணங்களால் ஏற்படும் இச்சுரப்பியின் பெருக்கம் சிறுநீர்வழியில் வழமையான சிறுநீர்ப் போக்கிற்கு தடை ஏற்படுத்துவதால் நோயாளிக்கு சிறுநீர் முழுமையாக வெளியேறாமல் சிரமம் உண்டாகிறது. இதற்கான வேதி மருந்துகள் துவக்கநிலையிலேயே தரப்பட்டால் இந்த அறுவை சிகிச்சை தேவையிராது. ஆனால் சிறுநீர்ப்போக்கு பெரிதும் தடைபடும்போது இதனால் கடுமையான சிறுநீரகக் கோளாறுகள் ஏற்பட வாய்ப்புள்ளது. இத்தகைய நேரங்களில் மருத்துவரீதியாக இச்சுரப்பி நீக்கப்படுகிறது. இச்சுரப்பியில் புற்றுநோய் வருவதற்கான தீவாய்ப்புள்ள நோயாளிகளுக்கும் புரோசுட்டேட் புற்றுநோய் உள்ளவர்களுக்கும் இச்சிகிச்சை அளிக்கப்படுகிறது.

இந்த அறுவை சிகிச்சைக்குப் பிறகு நோயாளிகள் இரண்டு மூன்று நாட்கள் மருத்துவமனையில் தங்கியிருக்க வேண்டியிருக்கும். *கத்தீட்டர்* எனப்படும் குழாய் நோயாளியின் தேங்குப்பையிலிருந்து இரண்டு மூன்று வாரங்களுக்கு சிறுநீர் வெளியேற்ற இணைக்கப்படும். இதனால் சிறுநீர் கழிப்பதை கட்டுப்படுத்த நோயாளி சிறிதுகாலம் தடுமாறலாம்.

மேற்சான்றுகள்
-------------

1. ↑  "Prostate cancer: Treatments and drugs - MayoClinic.com". *mayoclinic.com*. May 4, 2010 அன்று பார்க்கப்பட்டது.
2. ↑  "Radical prostatectomy". *webmd.com*. May 4, 2010 அன்று பார்க்கப்பட்டது.
**கோயிலாக்கண்டி** அல்லது **கோவிலாக்கண்டி** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரியின் கரையில் அமைந்துள்ள இவ்வூரின் வடக்கில் கைதடியும், கிழக்கில் கைதடி நாவற்குழிப் பகுதிகளும், தெற்கில் கடலேரியும், மேற்கில் நாவற்குழி கிழக்குப் பகுதியும் உள்ளன. இவ்வூர் கோயிலாக்கண்டி கிராம அலுவலர் பிரிவுக்குள் அடங்கியுள்ளது.

நாவற்குழியில் இருந்து பூநகரி நோக்கிச் செல்லும் வீதி இவ்வூரின் ஊடாகச் செல்கிறது. குடாநாட்டினூடாகச் செல்லும் தொடர்வண்டிப் பாதையும் இவ்வூரை அண்டிச் செல்கிறது.

குறிப்புகள்
-----------

1. ↑  Statistical Information-2010, பக். 17ல் உள்ள நிலப்படத்தைப் பார்க்க.

உசாத்துணைகள்
------------

* Statistical Information of the Northern Province-2014, Northern Provincial Council, Sri Lanka.
* Statistical Information 2010, Northern Provincial Council, Sri Lanka.

இவற்றையும் பார்க்கவும்
----------------------

* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்
**புரோட்டான்பகுப்பு** *(Protonolysis)* என்பது வேதிப்பிணைப்பில் அமிலங்களால் உருவாக்கப்படும் பிளவைக் குறிக்கும். முனைவு Mδ+-Rδ- பிணைப்பு இவ்வினைக்கு அவசியம் என்றாலும், கரிமவுலோக வேதியியலில் புரோட்டான் பகுப்பு வினைக்கு ஏராளமான உதாரணங்கள் உள்ளன. இங்குள்ள δ+ மற்றும் δ- என்பவை பிணைப்பில் ஈடுபடும் அணுக்களுடன் தொடர்புடைய பகுதி நேர் மின்சுமை மற்றும் பகுதி எதிர் மின்சுமையைக் குறிப்பிட்டுக் காட்டுகிறது. மேற்கண்டவகையிலான பிணைப்புகளைப் பெற்றுள்ள சேர்மங்கள் அமிலங்களுடன் (HX) வினைபுரியும் போது பிணைப்புகளில் பிளவு உண்டாகிறது.

M-R + HX → M-X + H-R

புரோட்டான் பகுப்பு வினையில் நீராற்பகுப்பு வினை (X− = OH−) சிறப்பிடம் பெறுகிறது. நீராற்பகுப்பு வினைக்கு ஏற்புடைய சேர்மங்கள் புரோட்டான் பகுப்பு வினைக்கும் உட்படுகின்றன.

ஐதரைடுகள்
---------

போரோ ஐதரைடு எதிர்மின் அயனிகள் வலிமை குறைந்த அமிலங்களுடனுடம் வினைபுரிய ஏற்புடையனவாக உள்ளன. இதனால் ஒன்று அல்லது அதற்கு மேற்பட்ட B-H பிணைப்புகளில் புரோட்டான் பகுப்பு வினை நிகழ்கிறது. சோடியம் போரோ ஐதரைடு அசிட்டிக் அமிலத்துடன் வினைபுரிந்து டிரையசிட்டாக்சிபோரோ ஐதரைடு உருவாதல் புரோட்டான் பகுப்பு வினைக்கு ஒரு எடுத்துக்காட்டாகும் :

NaBH4 + 3 HO2CCH3 → NaBH(O2CCH3)3 + 3 H2:
இதேபோன்ற வினைகள் நேர்மின்சுமை தனிமங்களாக அறியப்படும் தனிமங்களின் ஐதரைடுகளில் நிகழ்கின்றன. உதாரணம்: இலித்தியம் அலுமினியம் ஐதரைடு.

ஆல்க்கைல்
---------

பல உலோகங்களின் ஆல்க்கைல் வழிப்பொருட்கள் புரோட்டான் பகுப்பு வினைக்கு உட்படுகின்றன. மிகை நேர்மின் சுமை தனிமங்களாக அறியப்படும் துத்தநாகம், மக்னீசியம், இலித்தியம் போன்றவற்ரின் ஆல்க்கைல் வழிபொருட்களுக்கு தண்ணீரே வினைக்கு போதுமான அமிலமாக உள்ளது. இந்நிகழ்வுகளில் வினை நீராற்பகுப்பு வினை என்று அழைக்கப்படுகிறது. கனிம அமிலங்கள் சேர்க்கப்படுவதால் நிகழும் புரோட்டான் பகுப்பு வினைகள் சில சமயங்களில் உலோக மையங்களில் இருக்கும் கரிம ஈந்தணைவிகளை நீக்கம் செய்யப் பயன்படுகிறது .

நைட்ரைடுகள், பாசுபைடுகள், சிலிசைடுகள் மற்றும் பிற இனங்கள்
---------------------------------------------------------

மிகைமின்சுமை கொண்ட எதிர்மின் அயனிகளைப் பெற்றுள்ள கனிம வேதியியல் பொருட்களும் புரோட்டான் பகுப்பு வினைக்கு ஆட்படுகின்றன. நைட்ரைடுகள் (N3−), பாசுபைடுகள் (P3−), சிலிசைடுகள் (Si4−) போன்ற வழிப்பொருட்கள் நிராற்பகுப்பு அடைந்து அமோனியா, பாசுபீன் மற்றும் சிலேன்களாக உருவாகின்றன. M-NR2, M-PR2,மற்றும் M-SiR3 பிணைப்புகள் கொண்ட மூலக்கூற்று சேர்மங்களில் வரிசையொப்பு வினைகள் நிகழ்கின்றன .

மேற்கோள்கள்
-----------

1. ↑  Gordon W. Gribble, Ahmed F. Abdel-Magid, "Sodium Triacetoxyborohydride" Encyclopedia of Reagents for Organic Synthesis, 2007, John Wiley & Sons.எஆசு:10.1002/047084289X.rs112.pub2
2. ↑  Chu Sun, Masami Okabe, David L. Coffen, Jeffrey Schwartz "Conjugate Addition Of A Vinylzirconium Reagent: 3-(1-octen-1-yl)cyclopentanone".Org. Synth. 1993, 71, 83. எஆசு:10.15227/orgsyn.071.0083.
3. ↑  Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. ISBN 0-7506-3365-4.
**சாமந்தமலை** (*Samanthamalai*) என்பது தமிழ்நாட்டின், கிருஷ்ணகிரி மாவட்டம், வேப்பனப்பள்ளி வட்டத்தில் உள்ள ஒரு கிராமமாகும். இது கிருஷ்ணகிரியிலிருந்து, பெங்களுரு செல்லும் வழியில் 8 கி.மீ தொலைவிலும், வேப்பனப்பள்ளியில் இருந்து 13 கி.மீ தொலைவலும், மாநிலத் தலைநகரான சென்னையில் இருந்து 268 கி.மீ. தொலைவிலும் உள்ளது.

மக்கள் தொகை
-----------

2011 இந்திய மக்கள் தொகை கணக்கெடுப்பின்படி, சாமந்தமலை மக்கள்தொகை சுமார் 3,000 ஆகும். இதில் ஆண்கள் 49% பெண்கள் 51%. ஆவர் இங்கு வாழும் மக்கள் பெரும்பன்மையோனோர் இந்து மதத்தைச்  சார்ந்தவர்கள். கிருத்துவ மதத்தை சார்ந்த சிறுபான்மையினரும் வசிக்கின்றனர். இங்கு பரவலாக பேசப்படும் மொழிகள்  தமிழ், கன்னடம், தெலுங்கு போன்றவை ஆகும்.

போக்குவரத்து
------------

சாமந்தமலை கிராமம்  தேசிய நெடுஞ்சாலை எண் 7 க்கு மிக அருகில் உள்ளது. பேருந்து எண் : 55, 11A, 11B, 13B ,13 போன்றவற்றில் செல்லலாம். தானி வசதியும் உளளது.

இடங்கள்
-------

சாமந்தமலை பஞ்சாயத்தில் முக்கியமாக உள்ள கிராமங்கள்: 

* குட்டூர்
* சின்ன குட்டூர்
* ஒன்டியூர்
* பெத்தம்பள்ளி
* பச்சிகானப்பள்ளி
* பண்டபள்ளி

பள்ளிகள்
--------

* அரசு ஆரம்ப பள்ளி, சாமந்தமலை
* அரசு ஆரம்ப பள்ளி, குந்தாரப்பள்ளி
* அரசு உயர் நிலைப் பள்ளி, குந்தாரப்பள்ளி
* ஸ்ரீ சத்ய சாய் மெட்ரிக் உயர்நிலைப் பள்ளி , குந்தாரப்பள்ளி
* ஸ்ரீ சரஸ்வதி வித்யா மெட்ரிக் மேல்நிலைப் பள்ளி, குந்தாரப்பள்ளி

குறிப்புகள்
-----------

1. ↑  "Samanthamalai".. 22 சூலை 2017 அன்று பார்க்கப்பட்டது. External link in `|publisher=` (உதவி)

*
**வான் லியூசென் வினை** *(Van Leusen reaction)* என்பது ஒரு கீட்டோன், தொலுயீன்சல்போனைல்மெத்தில் ஐசோசயனைடுடன் வினைபுரிந்து ஒரு நைட்ரைலை உருவாக்குகின்ற வினையாகும். 1977 ஆம் ஆண்டு இவ்வினையைக் குறித்து முதன்முதலில் வான் லியூசெனும் அவருடன் இணைந்து பணியாற்றிய சகதொழிலாளர்களும் விவரித்தனர். வான் லியூசென் வினையில் கீட்டோன்களுக்குப் பதிலாக ஆல்டிகைடுகளைப் பயன்படுத்தினால் குறிப்பாக ஆக்சசோல்களும் இமைடசோல்களும் கிடைக்கின்றன.

வான் லியூசென் வினையின் வரைபடம் வான் லியூசென் வினையின் வரைபடம்

வினைவழிமுறை
-----------

தொலுயீன்சல்போனைல் மெத்தில் ஐசோசயனைடின் புரோட்டான் நீக்கத்துடன் இவ்வினைவழி முறையின் தொடக்கம் அமைகிறது. இதனால் சல்போன் மற்றும் ஐசோசய்னைடு குழுக்கள் இரண்டும் எலக்ட்ரான் திரும்பப்பெறும் விளைவுக்கு உட்படுகின்றன. இதனைத் தொடர்ந்து கார்பனைல் குழுவின் மீதான தாக்குதல் பால்டுவின் விதிகளை பின்பற்றும் 5-அக-மூலைவிட்ட வளையமாதல் வினையால் நிகழ்ந்து 5 உறுப்பினர் வளையமாகிறது. 

வினையின் தளப்பொருள் ஆல்டிகைடாக இருக்கும் நிகழ்வில் விடுபடும் குழு தொலுயீன்சல்போனைல் குழு உடனடியாக உருவாகி நீக்கமடைகிறது. ஆக்சசோல் மூலக்கூறு விளைபொருளாக உருவாகிறது. 

ஒருவேளை ஆல்டிகைடு ஓர் அமீனுடன் ஒடுக்க வினைபுரிந்து உருவாகும் ஆல்டிமைன் தளப்பொருளாகப் பயன்படுத்தப்பட்டால் மேற்கண்ட அதேவினை நிகழ்ந்து இமைடசோல்கள் உருவாகின்றன 

Mechanism showing the synthesis of an oxazole through the Van Leusen reactionMechanism showing the synthesis of an oxazole through the Van Leusen reaction
தளப்பொருளாக கீட்டோன்கள் பயன்படுத்தப்பட்டால் நீக்கவினை நிகழ்வதில்லை. மாறாக, அமைப்பு மாற்றியனாகும் செயல்முறை நிகழ்ந்து ஓர் இடைநிலைப்பொருள் உருவாகிறது. இதனைத் தொடர்ந்து வளையத்திறப்பு செயல்முறையும் தொலியீன்சல்போனைல் நீக்கமும் நிகழ்ந்து என்-பார்மைலேற்ற ஆல்க்கீனிமைன் உருவாகிறது. பின்னர் ஒர் அமிலத்தன்மை ஆல்ககாலால் கரைப்பானாற்பகுப்புக்கு உட்படுத்தப்பட்டு நைட்ரைல் விளைபொருள் உருவாகிறது.

Mechanism for the Van Lausen reactionMechanism for the Van Lausen reaction.

மேற்கோள்கள்
-----------

1. ↑  Van Leusen, Daan; Oldenziel, Otto; Van Leusen, Albert (1977). "Chemistry of sulfonylmethyl isocyanides. 13. A general one-step synthesis of nitriles from ketones using tosylmethyl isocyanide. Introduction of a one-carbon unit". *J. Org. Chem.* (American Chemical Society) **42** (19): 3114–3118. doi:10.1021/jo00439a002.
2. ↑  Gracias, Vijaya; Gasiecki, Alan; Djuric, Stevan (2005). "Synthesis of Fused Bicyclic Imidazoles by Sequential Van Leusen/Ring-Closing Metathesis Reactions". *Org. Lett.* (American Chemical Society) **7** (15): 3183–3186. doi:10.1021/ol050852+.
**கரூர் மாரியம்மன் வகையறா கோயில்** தமிழ்நாட்டில் கரூர் மாவட்டம், கரூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன் சன்னதியும், விநாயகர், கருப்பண்ணசாமி உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் கிராம முறைப்படி நான்கு காலப் பூசைகள் நடக்கின்றன. புரட்டாசி மாதம் நவராத்திரி முக்கிய திருவிழாவாக நடைபெறுகிறது. வைகாசி மாதம் பெருந் திருவிழா திருவிழாவாக நடைபெறுகிறது. வைகாசி மாதம் 10ம் நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இரும்புத்திரை** (Irumbu Thirai), என்பது 2018 ஆம் ஆண்டு வெளியான ஓர் தமிழ்த் திரைப்படமாகும். இப்படம் பி. எஸ். மித்ரன் இயக்கத்தில், விஷால் பிலிம் ஃபேக்டரி சார்பில் விஷாலின் நடிப்பு, தயாரிப்பில் வெளியான தமிழ்த்திரைப்படம் ஆகும். விஷால், சமந்தா, அர்ஜுன் ஆகியோர் முதன்மைப் பாத்திரங்களில் நடித்துள்ளனர். இப்படம் யுவன் சங்கர் ராஜாவின் இசையில், ஜார்ஜ் சி. வில்லியம்சின் ஒளிப்பதிவில், ரூபனின் படத்தொகுப்பில் படமாக்கப்பட்டது. இத்திரைப்படம் தெலுங்கில் அபிமன்யடு என் பெயரில் வெளியிடப்பட்டது. இப்படமானது 2018 மே 11 அன்று வெளியானது.

நடிகர்கள்
---------

* விஷால் - மேஜர் ஆர். கதிரவன்
* அர்ஜுன் - வெள்ளை டெவில்
* சமந்தா - டாக்டர் ரதி தேவி
* டெல்லி கணேஷ்
* ரோபோ சங்கர்
* வின்சென்ட் அசோகன்
* தர்சனா ராஜேந்திரன் - கதிரவன் தங்கை

படப்பணிகள்
----------

பி. எஸ். மித்ரன் அறிமுக இயக்குநராக இயக்கும் இரும்புத்திரை என்னும் இப்படத்தினை நடித்து, தயாரிப்பதாக 2016 ஆகத்தில் விஷால் முடிவு செய்தார். இப்படத்தில் சமந்தாவும் நடிக்க ஒப்பந்தமானார். திசம்பர் 12, 2017 இல், இரும்புத்திரை திரைப்படத்தின் புதிய சுவரொட்டியை விஷால் வெளியிட்டார். அச்சுவரொட்டியில் சனவரி 26-ஆம் நாளன்று இப்படம் வெளியிடப்படும் என்று அறிவிக்கப்பட்டுள்ளது. இப்படத்தில் விசால் இராணுவ மேஜராக நடித்துள்ளார்.

இசை
---

இத்திரைப்படத்திற்கு யுவன் சங்கர் ராஜா  இசையமைத்துள்ளார்.

சான்றுகள்
---------

1. ↑
2. ↑  "Vishal's next titled as Irumbu Thirai". behindwoods.com. 22 October 2016 அன்று பார்க்கப்பட்டது.
3. ↑  "Samantha to romance Vishal!". sify.com. 22 அக்டோபர் 2016 அன்று மூலம் பரணிடப்பட்டது. 22 October 2016 அன்று பார்க்கப்பட்டது.
4. ↑  "Fresh pairing for Samantha!". deccanchronicle.com. 22 October 2016 அன்று பார்க்கப்பட்டது.
5. ↑
6. ↑
7. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *இரும்புத்திரை (2018 திரைப்படம்)*
**சூடோகெலிசு அண்ணாமலை** (*Pseudohelice annamalai*) என்பது வருணிடே குடும்பத்தில் உள்ள ஒரு நண்டு சிற்றினமாகும். இது இந்தியப் பெருங்கடலில் தமிழ்நாட்டின் கடலூர் மாவட்டத்தில் வெள்ளாற்றின் முகத்துவாரத்திற்கு அருகிலுள்ள பரங்கிப்பேட்டை சதுப்புநிலத்திலிருந்து அண்மையில் பதிவாகியுள்ளது. *சூடோகெலிசு* பேரினத்தில் காணப்படும் பிற சிற்றினங்கள், *சூடோகெலிசு சப்குவாட்ராட்டா* மற்றும் *சூடோகெலிசு லேட்ரேலி* ஆகும்.

விளக்கம்
--------

*சூடோகெலிசு அண்ணாமலை* நண்டின் முதுகு ஓடு அடர் ஊதா நிறத்திலிருந்து அடர் சாம்பல் நிறம் வரை, ஒழுங்கற்ற வெளிர் பழுப்பு, மஞ்சள் கலந்த பழுப்பு அல்லது வெள்ளை நிறத் திட்டுகளுடன் பிற சிற்றினங்களிலிருந்து வேறுபடுகின்றது. இடுக்கி கால்கள் வெளிர் பழுப்பு நிறத்தில் காணப்படும். இது அதிகபட்சமாக 20 மி.மீ. அகலம் வரை வளரும். இந்த சிற்றினம் சதுப்புநிலங்களின் சேற்றுக் கரைகளில் வாழ்கிறது. இவற்றின் வளைகள் *அவிசெனியா* சதுப்புநிலங்களின் காற்று வேர்களுக்கு அருகில் அமைந்துள்ளன. வளைகளின் ஆழம் சுமார் 25 முதல் 30 செ.மீ. வரை இருக்கும். இவை கிளைகளாகவும், நுழைவாயிலைச் சுற்றி பெரிய துகள்களுடன் அமைக்கப்பட்டிருக்கும். மற்ற அலையிடைப்பகுதி நண்டுகளைப் போலல்லாமல், இந்த நண்டு அமைதியாகக் காணப்படும்.

மேற்கோள்கள்
-----------

1. ↑  Prema M, Hsu JW, Shih HT, Ravichandran S. 2022. First record of the genus Pseudohelice Sakai, Türkay & Yang, 2006 from India and description of a new pseudocryptic species (Crustacea: Brachyura: Varunidae). Zool Stud 61:56. doi:10.6620/ZS.2022.61-56
2. ↑
3. ↑
பென்சாயிக் அமிலம் ஒரு கரிமச் சேர்மத்திலிருந்து பிரித்தெடுக்கப்படுகிறது
**கரைப்பானால் பிரித்தெடுத்தல்** *(Solvent extraction)* என்பது கரிமச் சேர்மங்கள் நீரைவிட கரிம கரைப்பான்களில் அதிகம் கரையும் என்ற கரைதிறன் தத்துவத்தை அடிப்படையாகக் கொண்ட ஒரு பிரித்தல் முறையாகும். நீர்மம்-நீர்மம் சாறு இறக்குதல் அல்லது நீர்மம்-நீர்மம் பிரிப்புமுறை என்ற பெயர்களாலும் இம்முறை அழைக்கப்படுகிறது. கலக்காத இரண்டு திரவங்கள் இம்முறையில் பயன்படுத்தப்படுகின்றன. உதாரணம் நீர் மற்றும் கரிமக் கரைப்பான்.

வாசனை திரவியங்கள், தாவர எண்ணெய், அல்லது உயிரி எரிபொருள் போன்றவற்றின் பிரித்தல் செயல்முறையில் கரைப்பானால் சாறு இறக்குதல் முறை பயன்படுத்தப்படுகிறது. கதிரியக்க அணு எரிபொருளில் இருந்து புளூட்டோனியத்தை பிரித்தெடுக்கவும் இம்முறை பயன்படுகிறது. பொதுவாக இம்முறை அணு மறுசெயல்முறை என்ற பெயரால் அழைக்கப்படுகிறது. மீட்டெடுக்கப்படும் புளூட்டோனியம் அணுக்கரு எரிபொருளாக மீண்டும் பயன்படுத்தப்படுகிறது.

கரிமச்சேர்மமுள்ள நீரிய கரைசல் தகுந்த கரிமக் கரைப்பானுடன் சேர்த்து நன்கு குலுக்கப்படுகிறது. கரிமச் சேர்மம் கரைப்பானில் கரைந்து நிரிலிருந்து தனித்துப் பிரிகையடைகிறது. கரிம அடுக்கு, நீரிய அடுக்கு என்று இருவேறு அடுக்குகள் பிரிக்கப்படுகின்றன. பிரிபுனலைக் கொண்டு வடிகட்டுதல் முறையில் கரைப்பானிலுள்ள கரிமச் சேர்மம் (கரிம அடுக்கு) பிரிக்கப்படுகிறது. மாசுக்கள் நீரிலேயே தங்கிவிடுகின்றன  தூயச் சேர்மம் காய்ச்சிவடித்தல் முறையில் பிரிக்கப்படுகிறது.

பண்டைய காலத்தில் இருந்தே தாவர எண்ணெய்களுக்காக எண்ணெய் வித்துக்கள் மற்றும் எண்ணெய் சார்ந்த கட்டிகளை நசுக்கி பிழிந்து சாறு இறக்குதல் முறை இந்தியா போன்ற நாடுகளில் மேற்கொள்ளப்பட்டன. 20 ஆம் நூற்றாண்டின் தொடக்கத்தில் தாவர எண்ணெய் தொழிற்சாலைகளில் 5,00,000 காளை மாட்டு செக்குகள் பயன்படுத்தப்பட்டு 8,00,000 டன் தாவர எண்ணெய் உற்பத்தி செய்யப்பட்டது.

மேற்கோள்கள்
-----------

1. ↑  "Solvent Extractors' Association of India". *SEA India*.
.
**ஆ.கி.வாலம்** என்பவர் தமிழ்ப் பெண் எழுத்தாளர்களுள் ஒருவர். இவர் காஞ்சிப் பெரியவர், சுத்தானந்த பாரதியார் ஆகியோரால் பாராட்டப்பெற்றவர்.

பிறப்பும் வாழ்வும்
------------------

இவர் திருச்சிராப்பள்ளியில் ஆலாஸ்யமய்யர்- சுயம்பிரகாசம் அம்மையாருக்கு மகளாக ஆகத்து 24, 1922 ஆம் ஆண்டு பிறந்தார். இவர் ஆறாம் வகுப்பு வரை மட்டுமே கல்வி பயின்றார். தமிழின்பால் ஈடுபாடு கொண்டு தமிழ்ப் பயின்று நிறைய நூல்களை எழுதியுள்ளார்.

தமிழ்ப் பணிகள்
--------------

1953 முதல் 1957 வரை பூனா கலைக் கழகத்தின் தலைவியாகவும், தேவலாலி தென்னிந்திய சங்கத்தின் தலைவியாகவும் இருந்து தமிழுக்காகப் பணிபுரிந்துள்ளார். சென்னைத் தமிழ் எழுத்தாளர் சங்கம், இந்திய பி.இ.என் அமைப்பு ஆகியவற்றில் உறுப்பினராகவும், பூனா பண்டர்கார் ஆராய்ச்சி மையத்தின் உறுப்பினராகவும் இருந்து செயலாற்றினார். 1970லிருந்து தொடர்ந்து நான்கு ஆண்டுகள் *மோகனா* எனும் ஆன்மிக மாத இதழை நடத்தியுள்ளார்.

படைப்புகள்
----------

* நவரத்தினங்கள் பதிக்கப்பட்ட நல்லாரம்
* அமிழ்தினும் இனிய மோகன அமுதம்
* மோகன லீலை
* திரு ஆயிரம்
* அழகின் அலை
* வெங்கடேச சுப்ரபாதம்
* சிவானந்த லஹரி
* திருவேங்கடவன் திருமலைப் பாடல்கள்
* பாரத சுப்ரபாதம்

முதலிய நூல்களைத் தமிழிலும்,

* தி வௌ ஆப் பாஞ்சாலி

எனும் நூலை ஆங்கிலத்திலும்,

* மோகன லதிகா
* பஜகோவிந்தம்
* ஸ்ரீ வேங்கடேச சுப்ரபாதம்

ஆகிய நூல்களை இந்தியிலும்,

* மோகன மாதுர்யம்

எனும் நூலை சமசுகிருத மொழியிலும் படைத்துள்ளார்.

பெற்ற விருதுகள்
---------------

இவர் கவிதா ரத்னம், வித்யா ரத்னம், வித்யா விசாரதா, விக்ஞான சிந்தாமணி, பாஷண கேசரி, மும்மொழி வித்தகி, மங்கையர் திலகம், கவிக்கடல், அருளரசி முதலான பல விருதுகளைப் பெற்றுள்ளார்.

மறைவு
-----

இவர் ஆகத்து 11, 1976 ஆம் ஆண்டு மறைந்தார்.

உசாத்துணை
---------

1) தாயம்மாள் அறவாணன், "இலட்சியப் பெண்டிர்" தமிழ்க்கோட்டம், சென்னை-2016.
2) ப. முத்துக்குமாரசாமி, "இருபதாம் நூற்றாண்டின் 100 தமிழ்க் கவிஞர்கள்" பழனியப்பா பிரதர்ஸ்-2004.
**கால்லியாஸ் அமைதி உடன்பாடு** (*Peace of Callias*) என்பது கிமு 449 இல் டெலியன் கூட்டணி ( ஏதென்ஸ் தலைமையிலானது) மற்றும் பாரசீகம் ஆகியவற்றுக்கு இடையேயான கிரேக்க பாரசீகப் போர்களை முடிவுக்குக் கொண்டுவந்த அமைதி ஒப்பந்தமாகும். அகாமனசியப் பாரசீகத்துக்கும் கிரேக்க நகர அரசுகளுக்கும் இடையிலான முதல் சமரச உடன்படிக்கையாகயாக இது உருவானது.

ஏதெனிய அரசியல்வாதியான கால்லியாசால் இந்த அமைதி பேச்சுவார்த்தை நடத்தப்பட்டது. கிமு 479 இல் செர்கசின் படையெடுப்பின் முடிவிற்குப் பிறகு பாரசீகம் தொடர்ந்து கிரேக்கர்களிடம் தங்கள் கட்டுப்பாட்டுப் பகுதிகளை இழந்தது. ஒப்பந்தத்தின் சரியான காலம் விவாதத்துக்கு உரியது. இருப்பினும் இது பொதுவாக கிமு 469 அல்லது 466 இல் யூரிமெடோன் போர் அல்லது 450 இல் சைப்ரஸ் சலாமிஸ் போருக்குப் பிறகு இருக்கலாம் எனப்படுகிறது. கால்லியாஸ் அமைதி உடன்பாடானது சின்ன ஆசியாவில் உள்ள ஐயோனியா நகர அரசுகளுக்கு சுயாட்சியை வழங்கியது, ஏஜியன் கடற்கரையின் மூன்று நாட்களுக்குள் பாரசீக ஆளுநர்கள் அத்துமீறி நுழைவதைத் தடைசெய்தது மற்றும் ஏஜியனில் இருந்து பாரசீகக் கப்பல்களை தடை செய்தது. ஏதென்சானது சின்ன ஆசியா, சைப்பிரசு, லிபியா அல்லது எகிப்தில் பாரசீக  உடமைகளில் தலையிடுவதில்லை என்று ஒப்புக்கொண்டது  (அந்த நேரத்தில் ஏதென்ஸ் பாரசீகத்திற்கு எதிரான எகிப்திய கிளர்ச்சிக்கு உதவிய கடற்படையை இழந்தது).

குறிப்புகள்
-----------

1. ↑  Thucydides, History of the Peloponnesian War, i. 104, and 109-10
2. ↑  Diodorus Siculus 12.4
***இரும்பு மனிதன்*** ( transl. அயர்ன் மேன் ) 2020 ஆம் ஆண்டு டிஸ்னி இயக்கத்தில் சந்தோஷ் பிரதாப் மற்றும் அர்ச்சனா முக்கிய வேடங்களில் நடித்த தமிழ் மொழித் திரைப்படமாகும்.

கதை
---

திரைப்படத்தின் நாயகனான சந்தோஷ் நன்றாக சமைக்க தெரிந்தவர், இவருக்கு சமையல் கலையில் அதிகமாக ஆர்வம் உண்டு. தனக்கென ஒரு சின்ன ஹோட்டல் ஒன்றை வைத்து வாழ்ந்து வருகிறார். இவர் அனாதைகளாக இருக்கக்கூடிய ஒரு இரண்டு குழந்தைகளை தத்தெடுத்து அவர்களை வளர்க்கிறார். பின்னர் பிச்சை எடுக்கும் ஒரு மனநிலை பாதிக்கப்பட்ட பெண்ணிற்கு பிறக்கும் குழந்தையையும் இவரது பிள்ளையாக பாவித்து மூவரையும் வளர்க்கிறார். இந்த தருணத்தில் இவரது இடத்திற்கு திருட வரும் கஞ்சா கருப்பையும் திருத்தி நண்பனாகவும் இவருக்கு உதவியாளராகவும் மாற்றி தன்னுடன் வைத்துக் கொள்கிறார்.

நாயகியை காதல் செய்தாலும் திருமணம் செய்தால் தனது குழந்தைகளை தன்னிடம் இருந்து பிரித்து விடுவாள் என எண்ணி திருமணம் செய்யாமல் இந்த அனாத குழந்தைகளுக்காக வாழ்கிறார். ஒரு சிறிய ஹோட்டல் வியாபாரத்தில் தொடங்கிய இவரது வாழ்க்கை தீடிரென அபார வளர்ச்சி பெற்று பல ஹோட்டல்களுக்கு அதிபராகிறார் சந்தோஷ். அந்த குழந்தைகள் வளர்ந்து நாயகனிடம் இருந்து அவரது சொத்துக்களை பிடுங்கி கொள்கிறார்கள். பின்னர் இந்த துரோகத்தால் நடுத்தெருவுக்கு வரும் நாயகன் மீண்டும் போராடுகிறார். இறுதியில் என்ன நடந்தது என்பதே படத்தின் கதை.

நடிப்பு
-------

* சந்தோஷ் பிரதாப் சுந்தரம் வேடத்தில்
* தேன்மொழியாக அர்ச்சனா
* முனிகண்ணுவாக கஞ்சா கருப்பு
* மதுசூதனன் மதுசூதனன்
* நிஷாந்த்
* அனிதா சம்பத்
* 'போராளி' திலீபன்

உற்பத்தி
--------

இயக்குனர் டிஸ்னி பல காலங்களில் நடக்கும் ஒரு படத்தில் வேலை செய்யத் தொடங்கினார். *ஞானசேகர் என்ற பெயரில் நான் சிவனாகிறேன்* (2011) படத்தை இயக்கிய டிஸ்னியின் இரண்டாவது படம் இது. *டிஸ்னியின் வெளியிடப்படாத குட்டம் புரிந்தால்* ஒரு பகுதியாக இருந்த அர்ச்சனா, இந்தப் படத்தின் ஒரு பகுதி. சந்தோஷ் பிரதாப், கஞ்சா கருப்பு மற்றும் மதுசூதன ராவ் ஆகியோர் பல தோற்றங்களில் நடித்துள்ளனர்.

ஒலிப்பதிவு
----------

இந்த படத்திற்கான பாடல்களை கேஎஸ் மனோஜ் இசையமைத்துள்ளார். சிம்பு எடிட் செய்து, "டோண்ட் வொரி புல்லிங்கோ" என்ற நாட்டுப்புற பாடலை பாடினார். பாடல்களை டிஸ்னி, மோகன்ராஜ் மற்றும் நிரஞ்சன் பாரதி எழுதியுள்ளனர்.

* டோன்ட் ஒரி புல்லிங்கோ - சிம்பு
* வாழ்வோ ஒரு வானவில் - சத்யபிரகாஷ் டி
* காத்தாடி பரக்கவிட்ட - மூக்குத்தி முருகன்
* பச்சைக்கிளி பரப்பத்துபொல - ரஞ்சித்

வெளியீடு
--------

படம் 28 பிப்ரவரி 2020 அன்று வெளியிடப்பட்டது. *டைம்ஸ் ஆஃப் இந்தியா* ஐந்து நட்சத்திரங்களில் ஒன்றரை நட்சத்திரத்தை படத்திக்கு கொடுத்தது .கஞ்ச கருப்புவின் சித்தரிப்பைப் பாராட்டியபோது சுந்தராமின் கதாபாத்திர வரைவை விமர்சித்தது. *தின தந்தி* நடிப்பு, இயக்கம் மற்றும் கதையைப் பாராட்டினார். *மாலைமலர்* படத்தை ஒட்டுமொத்தமாக பாராட்டினார்.

மேற்கோள்கள்
-----------


1. ↑  "Irumbu Manithan, Cinema Preview, இரும்பு மனிதன், சினிமா முன்னோட்டம்".
2. ↑  "Review- Irumbu Manithan". 28 February 2020.
3. ↑  "Irumbu Manithan". *Hungama*.
4. ↑  "Simbu's got a message for youngsters - Times of India". *The Times of India*.
5. ↑  "இரும்பு மனிதன்". 9 October 2019.
6. ↑  "Irumbu Manithan Movie Review: An overly melodramatic film". *The Times of India*.
7. ↑  "முதலாளியாக இருந்தாலும் பரோட்டா மாஸ்டராக வேலை பார்ப்பது, தத்து குழந்தைகளை பிரிக்க சதி செய்யும் காதலியை உதறி தள்ளுவது - இரும்பு மனிதன்". 2 March 2020.
8. ↑  "பாசமும்.... துரோகமும் - இரும்பு மனிதன் விமர்சனம்". 28 February 2020.
ஹால்டிகாட் கணவாயின் மஞ்சள் நிற மண்
 ஹால்டிகாட் கணவாயின் மஞ்சள் நிற மண்
**ஹல்டிகாட்** (Haldighati), மேற்கு இந்தியாவின் இராஜஸ்தான் மாநிலத்தின் ஆரவல்லி மலைத்தொடரில், ராஜ்சமந்து மாவட்டத்தையும், பாலி மாவட்டத்தையும் இணைக்கும் கணவாய் பகுதியாகும்.

ஹல்டிகாட் கணவாய் உதய்பூரிலிருந்து 40 கிலோ மீட்டர் தொலைவில் உள்ளது.

பெயர்க் காரணம்
--------------

இப்பகுதியில் காணப்படும் மஞ்சள் நிற மண்னால் *ஹல்டிகாட்* எனப் பெயர் பெற்றது. இந்தி மொழியில் ஹல்டி என்பதற்கு *மஞ்சள்* எனப் பொருளாகும்.

வரலாறு
------

ஹல்டிகாட் மலைக்கணவாய் வரலாற்று சிறப்பு மிக்க இடமாகும். இப்பகுதியில் மேவார் மன்னர் மகாராணா பிரதாப் படைகளுக்கும், மான் சிங் தலைமையிலான முகலாயப் பேரரசுப் படைகளுக்கும் 1,576-இல் கடுமையான போர் நடைபெற்றது.

நினைவுச் சின்னங்கள்
-------------------

மகாராண பிரதாப்பின் சேத்தக் குதிரையின் கல்லறை, ஹால்டிகாட், இராஜஸ்தான்
ஒலி – ஒளி காட்சிகளுடன் கூடிய மகாராணா பிரதாப் அருங்காட்சியகம், ஹால்டிகாட், இராஜஸ்தான்
ஹல்டிகாட் போரில் மகாராணா பிரதாபின் குதிரையான சேத்தக் முக்கியப் பங்காற்றியது. போரில் பலத்த காயம் அடைந்த சேத்தக் குதிரை 21 சூன் 1576-இல் இறந்தது. மகாராணா பிரதாப் சேத்தக் குதிரைக்கு மரியாதை செய்விக்கும் முகமாக தனியாக கல்லறையில் அடக்கம் செய்து நினைவுச் சின்னம் அமைத்தார். 
2009-இல் இந்திய அரசு மகாராணா பிரதாப்பின் ஒலி - ஒளியுடன் கூடிய அருங்காட்சியகத்தை திறந்து வைத்தது.

இதனையும் காண்க
--------------

* ஹல்டிகாட் போர்

மேற்கோள்கள்
-----------

1. ↑  "Haldighati". .
2. ↑  *www.haldighati.com*, January 19, 2010 அன்று பார்க்கப்பட்டது

வெளி இணைப்புகள்
---------------

* Excerpts from the great poem "Haldighati", along with historical notes பரணிடப்பட்டது 2012-05-16 at the வந்தவழி இயந்திரம்
**ஆர்.கேசவ ஐயங்கார்** (*conspiracy fiction*) ஒரு மூத்த வழக்கறிஞராக இந்திய உச்ச நீதிமன்றத்தில் பணியாற்றினார். அவர் அங்கும் சென்னை உயர்நீதிமன்றத்திலும் 75 ஆண்டுகளுக்கும் மேலாக சட்டப் பணியாற்றினார்.

வாழ்க்கைக் குறிப்பு
-------------------

அவர் இந்தியாவில் தமிழ்நாட்டைச் சேர்ந்த இராமநாதபுரம் மாவட்டத்தில் 1892 ல் பிறந்தார். அவர் இந்திய நீதிமன்றங்களுக்கான ரிட் மனுவை வடிவமைத்ததில் முக்கிய பங்காற்றினார். இந்து சட்டம் குறித்த நிபுணத்துவம் மிக்கவராகப் பரவலாக ஏற்றுக்கொள்ளப்பட்டவராவார். அதுமட்டுமல்லாது இந்திய நாட்டில் நீண்டகாலம் பணியாற்றிய வழக்கறிஞர்களில் ஒருவராகவும் அவர் கருதப்படுகிறார். அவர் மூத்த வழக்கறிஞராக இருந்ததோடல்லாமல், சமஸ்கிருதம் மற்றும் தமிழ் மொழிகளில் அறிஞராகவும் திகழ்ந்தார். அவர் சென்னை திருவல்லிக்கேணியில் உள்ள தமிழ்ச் சங்கத்திற்கு மூன்று ஆண்டுகள் தலைமைப்பதவி வகித்தார்.

நவம்பர் 9, 1991 ஆம் ஆண்டு தனது 99 ஆவது அகவையில் மரணமடைந்தார்.

படைப்புகள்
----------

பார்த்தசாரதிமாலை, திருப்பதிகைமாலை,ஆண்டாள்மாலை போன்ற நூல்கள் அவர் இயற்றியவை ஆகும். ஸ்ரீவத்சங்கராச்சர்யாவின் 'வேதாந்த தேசிகரின் சாததுஷானி என்ற நூல் வெளியிடப்பட்டது. அந்நூலில் ஆர்.கேசவ ஐயங்காரின் அறிவுத்திறன்மிக்க படைப்புகள் குறித்து விரிவான முன்னுரை அளிக்கப்பட்டுள்ளது. தமிழில் திருவள்ளுவர் இயற்றிய திருக்குறள் பற்றிய "வள்ளுவர் உள்ளம்" என்ற நூல் அவரது மிகச்சிறந்த படைப்பாகக் கருதப்படுகின்றது. விவாதத்திற்குரிய அவரது இந்தப் படைப்பு வேத சித்தாந்தங்களுக்கும் இந்துமத தத்துவங்களுக்கும் திருக்குறள் அப்பாற்பட்டது என்ற திராவிட இயக்க அறிஞர்களின் கருத்தைப் புறக்கணிப்பதாக உள்ளது. திருக்குறள் கருத்துக்களைப் பிரதிபலிக்கும் சங்ககால இந்துமத நூல்களையும் சம்ஸ்கிருத இலக்கியத்தையும் மேற்கோள்காட்டி திருக்குறள் வேதமரபின் அங்கம் என்பதையும் அவரது படைப்பு ஆணித்தரமாக வலியுறுத்துகின்றது. இந்தியன் எக்ஸ்பிரஸ். என்ற செய்தித்தாளில் அவரது நூல் குறித்து உயர்வாக மதிப்பீடு செய்யப்பட்டுள்ளது. சரணாகதி குறித்து விரிவாக விளக்கிக் கூறும் 'அடியவருக்கு மெய்யன் அருள்' என்ற நூலையும் அவர் இயற்றியுள்ளார்.

மேற்கோள்கள்
-----------

1. ↑  "Honour for illustrious scholars". The Hindu. 2001-08-31. Archived from the original on 2021-02-26.. பார்த்த நாள்: 2014-03-21.
கால்நடை நகர்வு
செம்மறி ஆட்டு கடக்கும் சந்து
**கால்நடை கடப்பு** அல்லது **கால்நடை நகர்வு** (*Cattle creep*) என்பது பொதுவாக உயரமான சாலை, கால்வாய், அல்லது இரயில் பாதை ஏரிக்கரை போன்றவற்றை கால்நடைகள் கடக்க செய்யப்படும் ஒரு வழியாகும்.

இது மாடுகள் அல்லது ஏனைய மிருகங்கள் பாதையைக் கடக்க முதன்மையாக அமைக்கப்படுகிறது. கால்நடைகள் பொதுவாக மனிதரைவட உயரக் குறைந்தவையாக உள்ளதால் அவற்றின் வசதிக்காக அமைக்கப்படும் இந்த சந்தை மனிதா்கள் பயன்படுத்துவது சங்கடமாக இருக்கும்.

தென் மேற்கு இங்கிலாந்தில், டார்ட் மூர் என்ற இடத்தில், செம்மறி ஆடுகள் நடந்து செல்ல ஏதுவாக கிரானைட் கறைகளால் ஆன உத்திரத்தினைக் கொண்டு பூசப்பட்ட அடிப்பகுதியைக் கொண்ட பாதை பயன்படுத்தப்படுகிறது. இந்த இடைவெளியில் ஆடுகள் வயல்வெளியைக் கடந்துசெல்ல பயன்படுகிறது. ஆனால் இதில் மாடு அல்லது மட்டக்குதிரை போன்றவை கடக்க இயலாதாவாறு மிகவும் சிறியதாக உள்ளது.

மேற்கோள்கள்
-----------

வெளி இணைப்புகள்
---------------

* 

* பொதுவகத்தில் Cattle creeps தொடர்பாக ஊடகக் கோப்புகள் உள்ளன.
* 

* பொதுவகத்தில் Sheep creeps தொடர்பாக ஊடகக் கோப்புகள் உள்ளன.

1. ↑
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2017-07-17 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2017-10-23 அன்று மூலம் பரணிடப்பட்டது. 2017-07-17 அன்று பார்க்கப்பட்டது.
**ஹஸ்ரத் பேகம்** (1741 ஆம் ஆண்டு நவம்பர் 4 - 1774) ( பஷ்தூ: حضرت بېګم ) ஓர் இந்திய அரசியாவார். இவர் துராணி பேரரசின் முதல் பேரரசர் அகமது ஷா துரானியின் மனைவி ஆவார். இவர் துராணி சாம்ராஜ்யத்தின் அரசியாக 1772 ஆம் ஆண்டு ஏப்ரல் 5 முதல் 1757 ஆம் ஆண்டு ஜூன் 4 வரை இருந்தார்.மேலும் இவர் முகலாய பேரரசர் முஹம்மது ஷாவின் மகளாவார். இதனால் இவர் முகலாய இளவரசியும் ஆவார்.

குடும்பம் மற்றும் பரம்பரை
-------------------------

ஹஸ்ரத் பேகம் முகலாய குடும்பத்தில் பிறந்தார். இவர் முகலாய பேரரசர் முஹம்மது ஷா மற்றும் சாஹிபா மஹால் ஆகியோரின் மகள் ஆவார்.  இவர் தனது பதினாறாவது வயதில் 1756 ஆம் ஆண்டு பிப்ரவரியில், இவரது குடும்பத்தினரை வயதான இரண்டாம் ஆலம்கீர் ஹஸ்ரத் பேகத்தை திருமணம் செய்து வைக்க கட்டாயப்படுத்தினார்.  ஆனால் ஹஸ்ரத் வயதானவரை திருமணம் செய்வதை விட மரணத்தை விரும்பினார். இதனால் இரண்டாம் ஆலம்கீர் திட்டம் வெற்றிபெறவில்லை.

திருமணம்
--------

1757 ஆம் ஆண்டு ஏப்ரலில் பேரரசின் தலைநகரான டெல்லியை சேர்ந்த பேரரசர் முஹம்மது ஷா இறப்பின் பிறகு துராணி அரசர் அஹ்மத் ஷா அப்தாலி முஹம்மது ஷாவின் 16 வயது மகளான ஹஸ்ரத் பேகத்தை திருமணம் செய்து கொள்ள விரும்பினார்.  ஹஸ்ரத் பேகத்திற்கு 16 வயதாக இருந்ததால், 35 வயதான துராணி மன்னனுக்கு திருமணம் செய்துகொடுக்க பாட்ஷா பேகம் மறுப்பு தெரிவித்தார். ஆனால் அஹ்மத் ஷா ஹஸ்ரத் பேகத்தை 1757 ஆம் ஆண்டு ஏப்ரல் 5 ஆம் தேதி டெல்லியில் வலுக்கட்டாயமாக திருமணம் செய்து கொண்டார்.  திருமண கொண்டாட்டங்களுக்குப் பிறகு, அஹ்மத் ஷா தனது மனைவி ஹஸ்ரத் பேகத்தை தனது சொந்த நாடான ஆப்கானிஸ்தானுக்கு அழைத்துச் சென்றார்.

மேலும் காண்க
------------

* முஹம்மது ஷா
* முகலாய பேரரசு

குறிப்புகள்
-----------

1. ↑  Sarkar, Jadunath (1999). *Fall of the Mughal Empire.* (4th ). Hyderabad: Orient Longman. பக். 268. பன்னாட்டுத் தரப்புத்தக எண்:9788125017615.
2. ↑  Aḥmad, ʻAzīz (1983). *Islamic society and culture: essays in honour of Professor Aziz Ahmad*. Manohar. பக். 146.
3. ↑   (in en) *A Comprehensive History of India: 1712-1772*. Orient Longmans. 1978. .
4. ↑   (in en) *1754-1771 (Panipat). 3d ed. 1966, 1971 printing*. Orient Longman. 1971. .
ஓசுலோ, நார்வேயிலுள்ள கால்நடை மருத்துவக் கல்லூரி
மேரிலாந்து கால்நடை மருத்துவக் கல்லூரி மாணவர் ஆவின உடல்நலம் குறித்த மருத்துவப் பயிற்சியினைப் பெறும் காட்சி
**கால்நடை மருத்துவக் கல்லூரி** (veterinary college) என்பது கால்நடை மற்றும் கால்நடை சார்ந்த மேல்நிலைக் கல்வியை வழங்கும் கல்லூரிகளைக் குறிக்கும். இந்த கல்லூரிகள் இளநிலை, முதுநிலை மற்றும் ஆராய்ச்சி படிப்புகளை வழங்குகின்றன.

கால்நடை மருத்துவக் கல்லூரியும், கால்நடையியல் துறையும் (department of animal science) வெவ்வேறானவையாகும். கால்நடை மருத்துவக் கல்லூரியில் கால்நடை மருத்துவர்களுக்கானக் கல்வி வழங்கப்படுகிறது. கால்நடையியல் துறை உயிரிமருத்துவம் பயிலும் மாணவர்கள், ஆய்வாளர்களுக்கான கால்நடை மருத்துவம், விலங்குகளைப் பாதுகாப்பாகக் கையாளும் முறைகள் குறித்தக் கல்வித்திட்டத்தினைக் வழங்குகிறது. என்றாலும் பல நாடுகளில் கால்நடை மருத்துவக் கல்வியை வழங்கும் கல்லூரியை, துறையை எப்படி அழைக்கிறார்கள் என்பதுக் குறித்த ஒரு தெளிவான கலைச் சொல்லாக்கம் இல்லை எனலாம்.

மேற்கோள்கள்
-----------

1. ↑  "AVMA-Listed Veterinary Colleges of the World." Educational Commission for Foreign Veterinary Graduates/American Veterinary Medical Association. June 5, 2008. பரணிடப்பட்டது 2015-09-29 at the வந்தவழி இயந்திரம் Accessed December 4, 2012.
2. ↑  For example, see the DVM degree-awarding Department of Veterinary Science and Animal Husbandry at Guangxi University in China, or the Department of Veterinary Medicine at Tokyo University of Agriculture and Technology.
புலவர் **த.கோடப்பிள்ளை** என்பவர் தமிழ் எழுத்தாளர் ஆவார்[1]

இளமைக்காலம்
-----------

கோடப்பிள்ளை திருச்சிராப்பள்ளி மாவட்டம் சாலக்காடு என்னும் ஊரில் பிறந்தார். இவரின் தந்தை பெயர் தம்மனான் மற்றும் தாய் பெயர் வள்ளியம்மை ஆகும். திருவையாறு அரசர் கல்லூரியில் தமிழ் பயின்றார். திருச்சிராப்பள்ளி, நெய்வேலி, கல்லக்குடி தால்மியாபுரம் ஆகிய இடங்களிலுள்ள உயர்நிலைப் மேல்நிலைப்பள்ளிகளில் 30 ஆண்டு காலம் தமிழ்ப் பணிபுரிந்தவர்.

படைப்புகள்
----------

கல்லூரியில் படிக்கும் காலத்திலேயே நாடகம் எழுதும் போட்டியில் பரிசு பெற்றவர். இளமையிலிருந்தே பல நாடகங்களை எழுதியவர். வானொலியில் பல நாடகங்களை ஒலிபரப்பியவர். இவர் சுமார் 31 நாடகங்களை எழுதியுள்ளார்.கதை,கட்டுரை, கவிதை, ஆய்வுக் கட்டுரைகள் என பலவும் படைத்துள்ளார். மேடைச் சொற்பொழிவாற்றலும் மிக்கவர். தமிழ் எழுத்துச் சீர்திருத்தம் பற்றிக் கோலாலம்பூர் ஆறாவது உலகத் தமிழாராய்ச்சி மாநாட்டில் கட்டுரையைப் படித்து, அதை நூலாக வெளியிட்டவர். உலகத தமிழார் மாநாடுகளிலும் ஆராய்ச்சிக் கட்டுரைகள் படித்துள்ளார்.

அன்புத்தங்கை, அம்மை ஆண்டாள், தமிழ் எழுத்தமைப்பு, வான்வழி வள்ளுவம், மருத நாயகம் என்னும் கம்மந்தன் பூசுபுகான், வான்வழி விருந்து, வான்வழி நாடகங்கள், நாடக நருமலர்கள், சிந்தனைச் செல்வர் சாக்கரட்டீஸ், எளிமைத் தமிழ், தமிழ்ப்பூக்கள், பூவே பூவே, மனக்குரங்கு, கோடப்பிள்ளை குறள் ஆவேரா உரை/ கதிரேசனார் உரை நடைச்சிறப்பு ஆகிய நூலகளைப் படைத்துள்ளார்.

மேற்கோள்
--------

1. ↑  முனைவர், புலவர் த.கோடப்பிள்ளை
**வான்கோழி வளர்ப்பு** இலாபமீட்டக்கூடிய ஒரு குடிசைத்தொழிலாகவும் பெரும் பண்ணைமுறையிலும் வளர்க்கப்படுகிறது.

முட்டை அடைவைப்பு முறை
---------------------

வான்கோழிகள் பெரும்பாலும் சுயமாக முட்டைகளை அடைகாப்பது இல்லை. அடைகாக்கும் இயந்திரத்தின் மூலம் அல்லது நாட்டுக் கோழிகளைக் கொண்டு அடைகாக்கப்படுகிறது. முட்டைகளை மழை, பனிக்காலத்தில் 7 நாள் வரையிலும், காற்று இளவேனிற் காலத்தில் 6 நாள் வரையிலும், வெயில் காலத்தில் 4 நாள் வரையிலும் சேமித்துவைத்துப் பின் அடை வைக்க பயன்படுத்த வேண்டும். நாட்டுக் கோழிகளில் 7 முட்டை வரையிலும் அடை வைக்கலாம். அடைகாக்கும் நாள் 28.

குஞ்சு பருவம் வளர்ப்பு முறை
---------------------------

வான்கோழி வளர்ப்பில் மிக முக்கியமான காலகட்டம் ஒரு மாதம் வரை வளர்ப்பதாகும். பொரித்த குஞ்சுகளை முடி உலர்ந்த பின் செயற்கை வெப்பமாக புரூடர் அமைத்து புரதம் நிறைந்த தீவன உணவு கொடுக்க வேண்டும். குளூகோஸ் கலந்த குடிநீரை வைக்க வேண்டும். வறுகடலை தூள் செய்து உணவாக கொடுக்கலாம். அவித்த முட்டையின் வெண்கரு மட்டும் எல்லாவகை தானியங்களுடன் கலந்து கொடுக்கலாம். இதற்கென்று பிரத்யேகமாக குஞ்சு தீவனங்கள் தயாரிப்பாளர்கள் உண்டு. வாங்கியும் பயன்படுத்தலாம். குஞ்சு பருவத்தில் குடிநீரினால் பெருமளவு உயிர் சேதாரம் ஏற்படும். தீவன மூலப் பொருள்களில் அப்ளோடாக்சின் என்ற கொடிய நச்சினால் வான்கோழி குஞ்சுகள் இறக்கும். 20 நாளைக்கு பின் பசுந்தீவனங்களைக் கொடுக்க ஆரம்பிக்க வேண்டும். வான்கோழி குஞ்சு வளரும் பருவம்: இந்த காலகட்டத்தில் வான்கோழிகள் பசுமையான இலைகளை விரும்பி உண்ண ஆரம்பிக்கும். குதிரைமசால், வேலிமசால், முயல்மசால், காசினி கீரை, அகத்தி, கேரட், கல்யாணி முருங்கை, சித்தகத்தி, (சுபாபுல், கிளரிசிடியா இலைகளை வாடவிட்டு கால்நடைகளுக்கு கொடுக்க வேண்டும்) அருகம்புல், பொடுதலை, கோரை புற்கள், காராமணி, சவுண்டல், கடலைக்கொடிகள், மல்பெரி முருங்கை, கோ வைகை மாட்டு தீவன புல், கீரை வகைகள், காய்கறி, பழங்கள் என இயற்கையாக கிடைப்பவைகளை உணவாகக் கொடுக்கலாம். மழைக்காலங்களில் தேங்கிய மழைநீர் மண் படிந்த இலைகளைக் கொடுக்கக்கூடாது.

தோப்புகள் விவசாய நிலங்கள், தரிசு நிலங்கள், மலர்த்தோட்டம், பழத்தோட்டம், தென்னந் தோப்புகள் இவைகளில் வான்கோழி வளர்க்கலாம். விவசாயத்தில் தீமை செய்யும் புழு, பூச்சி, கொசுக்களை உணவாக உட்கொண்டு பாதுகாக்கிறது. தென்னையில் உள்ள காண்டாமிருக வண்டு குப்பை கூளங்களில் முட்டை இட்டு புழுக்களை பெருக்கும் அந்த இளம்புழுக்களை வான்கோழி உணவாக உட்கொள்வதால் காண்டாமிருக வண்டு கட்டுப்படும். அரிசி, நெல்மணிகளை பெருமளவு கொடுப்பதை தவிர்க்க வேண்டும். குடிநீரினை நிழலான இடங்களில் வைக்க வேண்டும். வெயில் பட்டு குடிநீர் சூடாவதை தவிர்க்க வேண்டும்.

முட்டையிடும் பருவம்
-------------------

வான்கோழிகள் 7-8 மாதங்களில் முட்டை இட ஆரம்பிக்கும். வான்கோழிக்கு எதிரிகள் நாய், நரி, கீரி, காட்டுபூனை, வீட்டுப்பூனை, வல்லூறு திருடர்கள், காக்கை, கழுகு இவைகளில் இருந்து தப்பிக்க ஒரு வளர்ந்த வான்கோழிக்கு 5 சதுர அடி இடம் என்ற வகையில் கொட்டகை அமைத்து வளர்க்கலாம்.

வெளி இணைப்புகள்
---------------

* வான்கோழி வளர்ப்பு செய்தி
**த. ஆனந்தமயில்**, (நவம்பர் 08, 1947 - மார்ச் 11,2012) ஒரு ஈழத்து எழுத்தாளர். சிறுகதை, கவிதை, குறுநாவல், நாடகங்கள்,  மொழிபெயர்ப்புக்கள், சிறுவர் பாடல்கள் போன்றவற்றை எழுதியுள்ளார். 1995 ஆம் ஆண்டு ஏற்பட்ட ஒரு விபத்தின் போது ஏற்பட்ட தாக்கத்தால் இவர் நடையை இழந்தார். பின்னர் 2012 ஆம் ஆண்டு மார்ச் 11 அன்று காலமானார்.

இளமையும், கல்வியும்
-------------------

ஆனந்தமயில், யாழ்ப்பாணம், கரவெட்டியைப் பிறப்பிடமாகக் கொண்டவர். தம்பிப்பிள்ளை, வள்ளியம்மை ஆகியோருக்குப் பிறந்தவர். யாழ்ப்பாணம், பொலிகண்டியில் வசித்து வந்தவர். ஆரம்பக்கல்வியை கரவெட்டி மாணிக்கவாசகர் வித்தியாலத்திலும் இடைநிலைக் கல்வியை நெல்லியடி மத்திய மகா வித்தியாலயம், மற்றும் கரவெட்டி விக்னேஸ்வராக் கல்லூரியிலும் கற்றார். உயர் தரத்தை வல்வை சிதம்பராக் கல்லூரியில் கற்றார். பேராதனைப் பல்கலைக்கழகத்தில் வெளிவாரியாகப் பயின்று கலைமாணிப் பட்டம் பெற்றார்.

குடும்பம்
---------

மனைவி நகுலேஸ்வரி, பிள்ளைகள் தீபவர்ணன், தாமரைவர்ணன், நிரூபவர்ணன்(மறைவு), நித்திலவர்ணன், ரூபவர்ணன், ஜீவவர்ணன், முல்லைத்திவ்யன், வர்ணாம்பாள்

தொழில்
------

எழுதுவினைஞராக பணிபுரிந்தார். கொழும்பு பரீட்சைத் திணைக்களத்திலும்; மட்டக்களப்பு, யாழ்ப்பாணம், அனுராதபுரம், நுவரெலியா, முல்லைத்தீவு ஆகிய கல்வித்திணைக்களங்களிலும் பணியாற்றினார். இறுதியாக பருத்தித்துறை வலயக் கல்வி அலுவலகத்திலும் கரவெட்டி கோட்டக்கல்வி அலுவலகத்திலும் பணியாற்றினார்.

எழுத்துப்பணி
------------

ஒரு எழுதுவினைஞனின் டயறி என்ற சிறுகதைத் தொகுதி வெளிவந்துள்ளது. இத்தொகுதியில் ஒற்றைக்கால்கோழி, முருகைக்கற்பூக்கள், காக்காச்சி கரிமகளே, திருவிழா, ஓர் எழுதுவினைஞனின் டயறி, வாழும் வெளி, ஒரு கட்டுமரம் காத்திருக்கிறது, கொலுமீட்பு, விதி, கலை வந்தபோது, விளக்கீடு ஆகிய 12 சிறுகதைகள் உள்ளன. "சோகம் நிரம்பி யாத்திரை" என்ற சிவனெளிபாதமலை பயணம் பற்றி இவர் எழுதிய சிறுகதை அச்சுருப்பெறாத நிலையில் தொலைந்துவிட்டது.

‘வீச்சுவலைக்காரனும் மாதுளம் பிஞ்சுகளும்’ என்ற அச்சுருப்பெறாத கவிதைத்தொகுதியும், தொகுக்கப்படாத பல கவிதைகளும் உள்ளன. இவை இன்னமும் நூலுருப் பெறவில்லை.

இவர் ‘அம்மாவரை அவன்’ என்ற குறுநாவலை எழுதியுள்ளார். இது 2012 இல் வெளிவந்த "நினைவிலிருந்து சொற்களுக்கு" என்ற தொகுப்பில் உள்ளது.

இவர் எழுதிய ‘சீதனம்’ என்ற நாடகம் 1980-1981 காலப்பகுதியில் பொலிகை ஐக்கிய விளையாட்டுக் கழகத்தால் மேடையேற்றப்பட்டது. இவரது ‘வாக்குறுதி’, ‘எதற்குமோர் எல்லையுண்டு’ ஆகிய நாடகங்கள் இலங்கை வானொலியில் ஒலிபரப்பாகியுள்ளன. செல்லச்சாமியின் ‘விடுதலைக்கோர் பார்வை’ என்ற நாடகத்தில் பெண் வேடமிட்டு நடித்தார்.

பெற்ற சிறப்புகள்
----------------

* இவருடைய **ஒரு எழுதுவினைஞனின் டயறி** என்ற சிறுகதைத் தொகுதி 2008 இல் வடக்கு மாகாண சிறந்த நூலுக்கான விருது மற்றும் எழுத்தாளர் ஊக்குவிப்பு மையம் வழங்கும் தமிழியல் விருது ஆகியவைகளைப் பெற்றது.

வெளிவந்த நூல்கள்
----------------

* ஒரு எழுதுவினைஞனின் டயறி (வர்ணா வெளியீடு - மார்ச் 2008)
* நினைவிலிருந்து சொற்களுக்கு… (ஏப்ரல் 2012)

வெளியிணைப்பு
------------

* ஆனந்தமயில் 'நினைவிலிருந்து சொற்களுக்கு'
* எழுத்தாளர் ஆனந்தமயில் காலமானார்
* சோகம் தோய்ந்த ஒரு கடலோரத்தின் வாழ்வு பரணிடப்பட்டது 2012-04-13 at the வந்தவழி இயந்திரம்
* புனை மொழியின் செழுமையுடனான ‘ஒரு எழுதுவினைஞனின் டயறி’
* ஆனந்தமயிலின் படைப்புலகம் - ஈழத்துச் சிறுகதை வரலாற்றில் கவனிக்கப்பட வேண்டிய பக்கம்
சதுர கிலோமீட்டரில் உள்ள மக்கள் தொகை அடர்த்தியின் அடிப்படையில் நாடுகளின் வரைபடம்.
 உயர் மக்கள் தொகை அடர்த்தியுள்ள பகுதிகள், 1994 நிலவரம்.
பிறப்பு வீத அடிப்படையில் நாடுகள், நிலப்பகுதிகளின் வரைபடம்.
**மிகுமக்கள்தொகை** (*human overpopulation*) என்பது ஒரு உயிரினத்தின் எண்ணிக்கை அதன் வாழிடத்தின் தாங்குத் திறனை விட கூடுதலாக இருக்கும் நிலையைக் குறிக்கும். மிகு மக்கள் தொகை உலக மக்கள் தொகைக்கும் சுற்றுச்சூழலுக்கும், புவிக்கும் உள்ள உறவாடலைக் குறிக்கும்.

மிகு மக்கள் தொகை மக்களின் எண்ணிக்கை, பரவலை மட்டும் சார்ந்தது அல்ல. மாறாக, ஒரு குறிப்பிட்ட மக்கள் தொகைக்கும் அவற்றுக்கு கிடைக்கும் பேணவல்ல வாழ்வாதாரங்களுக்கும் உள்ள விகிதமும், அந்த ஆதாரங்களைப் பெறுவதற்கும் பிரித்து வழங்குவதற்கும் உள்ள வழிமுறைகளும் ஒரு மக்கள் தொகை மிகுந்துள்ளதா என்பதை முடிவு செய்கின்றன.

எடுத்துக்காட்டுக்கு, ஒரு வெளித்தொடர்பு இல்லா ஊரில் பத்து பேர் உள்ளனர். அவர்களில் ஒன்பது பேருக்கு உணவு, நீர் போதுமானதாக உள்ளது. ஆனால், பத்தாவது ஆளால் உணவு, நீரைப் பெற்றுக் கொள்ள முடியவில்லை. என்றால் இந்த ஊரில் மக்கள் தொகை மிகுந்துள்ளது. அதுவே, 100 பேர் உள்ள ஊரில் 200 பேருக்கு உரிய உணவு, நீர், உறைவிடம் முதலியவை முடிவற்றுப் பல தலைமுறைகளுக்கும் கிடைக்கும் நிலை இருந்தால், இந்த ஊரின் மக்கள் தொகை அளவோடே உள்ளது.

பிறப்பு வீதம் உயர்வு, மருத்துவத்துறை முன்னேற்றங்கள் முதலிய காரணங்களால் குறையும் இறப்பு வீதம், கூடும் குடிப்பெயர்வு, பேண இயலா உயிர்வளங்கள், குறைந்து வரும் வாழ்வாதரங்கள் முதலியன மிகு மக்கள் தொகைக்கு காரணங்களாக அமைகின்றன.

ஒரு வாழிடம் மனிதர் வாழ மிக கடினமான பகுதியாக இருக்கும். நிலையில் மிக குறைவான மக்கள் தொகை அடர்த்தி, எண்ணிக்கை கூட மிகுந்த மக்கள் தொகையாக கருதப்படும். எடுத்துக்காட்டுக்கு, சகாரா பாலைவனம், அன்டார்ட்டிக்கா முதலிய இடங்கள்.

ஒரு வாழிடத்தில் மக்கள் தொகை மிகுந்துள்ளதா என முடிவு செய்ய, தூய்மையான குடிநீர், தூய்மையான காற்று, உணவு, உறைவிடம், வெயில் முதலிய ஆதாரங்களைக் கணக்கில் கொள்ள வேண்டும். மேம்பட்ட வாழ்க்கைத்தரமும் ஒரு அளவீடாக இருந்தால், மருத்துவம், கல்வி, கழிவுநீர் அகற்றல், திடக்கழிவு அகற்றல் போன்ற கூடுதல் வசதிகளையும் கணக்கில் கொள்ள வேண்டும். மக்கள் தொகை மிகுவதால், வாழ்க்கைக்கு அடிப்படையான வளங்களுக்கு மிகுந்த போட்டி நிலவும்.

அணு ஆற்றல், உப்பகற்றல், வேளாண்மை முதலிய நுட்பங்களைக் கொண்டு சில நாடுகள் தங்கள் தாங்கு திறனை கூட்டியுள்ளன.

மேற்கோள்கள்
-----------

1. ↑  Global food crisis looms as climate change and population growth strip fertile land
2. ↑  Ron Nielsen, *The Little Green Handbook: Seven Trends Shaping the Future of Our Planet*, Picador, New York (2006) ISBN 978-0-312-42581-4
**மாஸ்தி** (*Masthi*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும்.   இது கர்நாடகாத்தின் கோலார் மாவட்டத்தில் மாலூர் வட்டத்தில் அமைந்துள்ளது.

மக்கள்தொகையியல்
---------------

2001 ஆண்டைய இந்திய மக்கள் கணக்கெடுப்பின்படி, மஸ்தியின் மக்கள் தொலை 6,409 ஆகும். இதில் 3,276 ஆண்களும் 3,133 பெண்களும் அடங்குவர்.

வரலாறு
------

இப்பகுதி பண்டைக் காலத்தில் மாசந்தி நாடு என்று அழைக்கப்பட்டது. இதுவே பிறகு மாஸ்தி என்று மருவியது என்று கூறப்படுகிறது. மாஸ்தின் ஆரம்பகால வரலாறு தெரியவில்லை என்றாலும், மைசூரில் ஆங்கிலேயர் நுழைந்து தங்கள் புதிய ஆட்சி முறையை அறிமுகப்படுத்தப்படும் வரை இந்த இடம் "மஹா ஹஸ்தி" (பஹ்-லே-காரா) (குட்டி தலைவர்கள்) என்பவர்களால் ஆளப்பட்டது என்று அறியப்படுகிறது. மாஸ்தியில் 1900 களின் மத்தியில் குறிப்பிடத்தக்க எண்ணிக்கையில் பிராமண மக்கள் வசித்து வந்தனர். ஆனால் இன்று அவர்களில் பலர் இடம்பெயர்ந்து விட்டனர். 

கன்னட எழுத்தாளரான மாஸ்தி வெங்கடேச ஐயங்கார் மாஸ்தியைச் சேர்ந்தவர். மாஸ்தி கிராமத்தில் உள்ள இவரது வீடு நூலகமாக மாற்றப்பட்டு, கர்நாடக அரசால் பராமரிக்கப்படுகிறது. அங்கு ‘மாஸ்தி உறைவிடப் பள்ளி’ என்ற பள்ளியை கர்நாடக அரசு 2006-ல் தொடங்கியது.

மேலும் பார்க்கவும்
------------------

* கோலார்
* கர்நாடக மாவட்டப் பட்டியல்

குறிப்புகள்
-----------

1. 1 2  Village code= 1945100 "Census of India : Villages with population 5000 & above". Registrar General & Census Commissioner, India. 2008-12-08 அன்று மூலம் பரணிடப்பட்டது. 2008-12-18 அன்று பார்க்கப்பட்டது.
2. ↑  "Yahoomaps India :". 2008-12-18 அன்று மூலம் பரணிடப்பட்டது. 2008-12-18 அன்று பார்க்கப்பட்டது. Masthi, Kolar, Karnataka
3. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 125.
4. ↑  "Jnanpith writer Masti's house made into a library". *Deccan Herald*. 16 October 2011.. பார்த்த நாள்: 3 October 2013.
5. ↑  "Masti school bereft of building, staff". *Deccan Herald*. 28 May 2010.. பார்த்த நாள்: 3 October 2013.
இலாம்யூங்காவில் இருந்து போஆசு கணவாயின் தோற்றம்
இரத்தாதோ முகாமிலிருந்து போராசு கணவாய்
**போராசு கணவாய்** *(Borasu Pass)* இந்தியாவின் இமாச்சலப் பிரதேசத்தில் அமைந்திருக்கும் இமயமலையில் கடல் மட்டத்திலிருந்து 5450 மீட்டர் உயரத்தில் இருக்கும் ஒரு கணவாயாகும். பாரா-சூ கணவாய் என்ற பெயராலும் இக்கணவாய் அழைக்கப்படுகிறது. திபெத் எல்லைக்கு அருகில் , உத்தரகாண்டம் இமாச்சலப் பிரதேசம் மாநிலங்களுக்கு இடையில் போராசு கணவாய் அமைந்துள்ளது. அர் கி தூன் சமவெளியையும் கின்னவுர் சமவெளியையும் இணைக்கும் பண்டைய வர்த்தகப் பாதையாக இக்கணவாய் இருந்துள்ளது. 

உத்தரகாண்டத்தை இமாச்சலப் பிரதேசத்திலிருந்து போராசு கணவாய் பிரிக்கிறது. திபெத் எல்லைக்கு சிலகிலோமீட்டர் தொலைவிலேயே இக்கணவாய் அமைந்துள்ளது. போராசு கணவாயின் கிழக்குப் பகுதி டோன்சு சமவெளியில் இருந்து வெளிவருவது போன்றும், வடமேற்குப் பகுதி பாசுபா சமவெளியுடன் இணைந்தும் காணப்படுகிறது. வடமேற்குத் தொடர் யூகியா பனியாற்றிலிருந்து கீழிறங்கியும் வருகிறது. இக்கணவாய்க்கு அருகில் இமாச்சல் பகுதியில் 20.3 கிலோமீட்டர் தொலைவில் சிட்குல் என்ற கிராமமும், உத்தரகாண்டம் பகுதியில் ஒசுலா கிராமமும் அருகிலுள்ள கிராமங்களாக உள்ளன. 

புல்வெளிகள் வழியாக இக்கணவாய் பகுதியை அணுகமுடியும். பந்தர் புஞ்சு, கலா-நாக் அல்லது கருப்பு உச்சி, சுவர்க்கரோகிணி, அர் கி தூன் மலைப்பகுதிகளை இக்கணவாயிலிருந்து பார்க்கமுடியும்.

காலநிலை
-------

கோடை காலத்தில் இக்கணவாய்ப் பகுதியில் 0 ° செ வெப்பநிலைக்கும் கீழ் செல்கிறது. நவம்பர் மாதத்திற்கு பின்னர் இவ்வெப்பநிலை மேலும் பல பாகைகள் கடுமையாகக் குறைகிறது. பனிப்படிவு பாசுபா சமவெளியில் சற்று குறைவான அளவில் உள்ளது. டோன்சு சம்வெளியுடன் ஒப்பிடுகையில் மழைப்பொழிவு பெரும்பால்லும் பொதுவானது ஆகும். பொதுவாக அக்டோபர் மாதத்திற்குப் பின் பனிப்பொழிவு ஆரம்பமாகிறது.

மேற்கோள்கள்
-----------

1. 1 2
2. ↑
**உதயகுமார் தர்மலிங்கம்** (*Udaya Kumar Dharmalingam*) ஒரு இந்திய கல்வியாளர் மற்றும் வடிவமைப்பாளர் ஆவார். இவர் இந்திய ரூபாய்க் குறியீட்டை வடிவமைத்தது குறிப்பிடத்தக்கது.  3,000 பேருக்கு மேல் வடிவமைப்புகளிலிருந்து ஐந்து பேருைடய வடிவமைப்பு தேர்ந்தெடுக்கப்பட்டது அதில் இவருடையது ஒன்று ஆகும்.  குமாரின் கூற்றுப்படி, இந்த வடிவமைப்பு இந்திய மூவர்ணத்தை அடிப்படையாகக் கொண்டது ஆகும்.

தொடக்க வாழ்க்கை
---------------

உதயகுமார், 1978 இல் கள்ளக்குறிச்சியில் (தற்போதைய கள்ளக்குறிச்சி மாவட்டத்தின் தலைநகர்) பிறந்தார். இவரது தந்தை என். தர்மலிங்கம், 1971-76 காலகட்டத்தில் ரிஷிவந்தியம் தொகுதிக்கான தமிழ்நாடு சட்டப்பேரவை உறுப்பினராக திராவிட முன்னேற்றக் கழகத்தின் (திமுக) சார்பில் பணியாற்றினார்.

ஆராய்ச்சி
---------

 இந்திய ரூபாய்க் குறியீடு
உதயகுமார், வரைபட வடிவமைப்பு, அச்சுக்கலை, வடிவமைப்பு சார்ந்த ஆராய்ச்சிகளில் ஆவல் கொண்டுள்ளார்.

மேற்கோள்கள்
-----------

1. ↑  "Rupee gets a new symbol". 19 November 2011 அன்று பார்க்கப்பட்டது.
2. ↑  "Final Selection for the Symbol for Indian Rupee – List of Five Entries: Ministry of Finance, Government of India". Finmin.nic.in. 25 July 2010 அன்று மூலம் பரணிடப்பட்டது. 2010-07-30 அன்று பார்க்கப்பட்டது.
3. ↑  "'My son has brought glory to TN'". *The New Indian Express*. 2016-03-29 அன்று பார்க்கப்பட்டது.
வளிமண்டலம், நிலக்கோளம், உயிர்க்கோளம் மற்றும் நிலக்கோளம் வழியாகப் போரான் சுழற்சிகள். நீர்த்தேக்கங்களுக்கிடையேயான பெரிய ஒழுக்கமைவு அம்புகளால் சித்தரிக்கப்படுகிறது. இங்கு அம்புக்குறியின் அளவு/அகலம் ஒழுக்கமைவின் அளவிற்கு ஒத்திருக்கும். அனைத்து ஒழுக்கமைவு மதிப்புகளும் Tg B/yr (= 10 12 gB/yr)-ல் கொடுக்கப்பட்டுள்ளன. சிவப்பு அம்புகள் மானுடவியல் உமிழ்வைக் குறிக்கின்றன, கருப்பு அம்புகள் இயற்கை உமிழ்வைக் குறிக்கின்றன.
**போரான் சுழற்சி** (*Boron cycle*) என்பது வளிமண்டலம், நிலக்கோளம், உயிர்க்கோளம் மற்றும் நீர்க்கோளம் வழியாக போரானின் உயிர்வேதியியல் சுழற்சி ஆகும்.

வளிமண்டல மற்றும் நிலப்பரப்பு ஒழுக்கமைவு
---------------------------------------

வளிமண்டலத்தில் உள்ள போரான் மண்ணின் தூசி, எரிமலை உமிழ்வுகள், காட்டுத் தீ, கடல் நீரிலிருந்து போரிக் அமிலம் ஆவியாதல், உயிரி உமிழ்வு மற்றும் கடல் தெளிப்பு ஆகியவற்றிலிருந்து பெறப்படுகிறது.

பெருங்கடல் ஒழுக்கு
------------------

கடல் உயிர்க்கோளம் போரானின் மிகப் பெரிய தேக்கத்தைக் கொண்டுள்ளது. ஆற்று நீரில் கரைந்துள்ள போரான் கடல் நீருடன் கலப்பதாலும், ஈரமான படிவு, நீர்மூழ்கி நிலத்தடி நீர் வெளியேற்றம் மற்றும் நீர் வெப்ப துவாரங்கள் மூலம் போரான் கடல் நீரில் சேருகின்றது. கடல் நீரிலிருந்து போரானது, கடல் நீர் மேற்பரப்பில் நடைபெறும் உமிழ்வுகள், கரிமப் பொருட்கள் மற்றும் படிவுகள் (பெரும்பாலும் கார்பனேட்டுகள் ) மற்றும் கடல் வண்டலின் கீழ்மிழ்தல் ஆகியவற்றில் பெருங்கடல்களிலிருந்து வெளிச்செல்கிறது.

மானுடவியல் தாக்கங்கள்
---------------------

போரான் சுழற்சி மனித நடவடிக்கைகளால் கணிசமாகப் பாதிக்கப்படுகிறது. நிலக்கரி சுரங்கம் மற்றும் எரிப்பு, எண்ணெய் உற்பத்தி, தொழிற்சாலைகள், உயிரி எரிபொருள்கள், திண்மக்கழிவு நிரப்புதல் மற்றும் போரான் தாதுகளின் சுரங்கம் மற்றும் செயலாக்கம் ஆகியவை முக்கிய மானுடவியல் பாய்வுகளாகும். நீர்க்கோளம் மற்றும் வளிமண்டலத்திற்கு மானுடவியல் செயல்பாடுகளால் சேரும் போரான் பாய்வுகள் அதிகரித்துள்ளன. மேலும் மானுடவியல் பாய்வுகள் இப்போது இயற்கை போரான் பாய்வுகளை விட அதிகமாக உள்ளன.

குறிப்புகள்
-----------

1. ↑  The dominant fluxes of B occur from anthropogenic and marine sources, where the total anthropogenic flux (2.3 Tg B/yr) is more than half of the total B input to the ocean (4.2 Tg B/yr)..

மேற்கோள்கள்
-----------

1. 1 2 3 4 5 6 7 8  Schlesinger, William H.; Vengosh, Avner (2016). "Global boron cycle in the Anthropocene" (in en). *Global Biogeochemical Cycles* **30** (2): 219–230. doi:10.1002/2015GB005266. பன்னாட்டுத் தர தொடர் எண்:1944-9224. Bibcode: 2016GBioC..30..219S.
2. 1 2 3 4  Park, Haewon; Schlesinger, William H. (2002). "Global biogeochemical cycle of boron" (in en). *Global Biogeochemical Cycles* **16** (4): 20–1–20-11. doi:10.1029/2001GB001766. பன்னாட்டுத் தர தொடர் எண்:1944-9224. Bibcode: 2002GBioC..16.1072P.